সিরাজগঞ্জ সদর পৌরসভা

সিরাজগঞ্জ পৌরসভা বাংলাদেশের সিরাজগঞ্জ জেলার অন্তর্গত একটি নগরভিত্তিক স্থানীয় সরকার সংস্থা যেটি সিরাজগঞ্জ পৌরসভা পরিচালনা করে থাকে। ১৮৬৯ সালে পৌরসভাটি প্রতিষ্ঠিত হয়। শুরুতে সিরাজগঞ্জ পৌরসভা গ শ্রেণীর হলেও ১৯৯২ সালে ১৫টি ওয়ার্ড নিয়ে ক শ্রেণীর পৌরসভায় উন্নতি হয়। বর্তমানে এটি একটি ‘‘ক’’ শ্রেনীর পৌরসভা। সিরাজগঞ্জ শহর রাজশাহী বিভাগের তৃতীয় এবং বাংলাদেশের ১৪ তম বৃহৎ শহর এবং বর্তমানে দেশের অন্যতম দ্রুত বর্ধনশীল নগরী। সিরাজগঞ্জ পৌরসভা বাংলাদের প্রাচীন পৌরসভা গুলোর একটি এবং অন্যতম। সিরাজগঞ্জ শহর এটি যমুনা নদীর পশ্চিম তীরে এবং ঢাকা শহর হতে প্রায় ১১০ কিলোমিটার উত্তর পশ্চিমে অবস্থিত। শহরটি সিরাজগঞ্জ সদর একই সাথে জেলার প্রধান শহর। এখানে ১৫টি ওয়ার্ড এবং ৫২টি মহল্লা রয়েছে।শহরের জনসংখ্যা ৪,৫০০০০ জন প্রায়।সিরাজগঞ্জ শহর দেশের ১৪ তম বৃহৎ শহর। ১৮০৯ সালের দিকে খয়রতি মহল রুপে জমিদারী সেরেন্তায় লিখিতভূতের দিয়ার নামের মৌজা নিলামে ক্রয় করিয়া বেলকুচি থানার সিরাজ উদ্দিন চৌধুরী নামক একজন জমিদার সিরাজগঞ্জ শহরের ভিত্তি স্থাপন করেন। তারই নাম অনুসারে আজকের সিরাজগঞ্জ। এ শহরের পূর্ব পার্শ্ব দিয়ে প্রবাহিত হচ্ছে যমুনা নদী। যার উপর দিয়ে নির্মিত হয়েছে বঙ্গবন্ধু সেতু। যেটি পূর্ব-পশ্চিম যোগাযোগের এ পর্যন্ত একমাত্র মাধ্যম। ১৮৫৫ খ্রিস্টাব্দে সিরাজগঞ্জ মহুকুমার এবং মিঃ এ বারী প্রথম মহুকুমা প্রশাসক ছিলেন। ১৮৬১ খ্রিস্টাব্দে ব্রিটিশ পার্লামেন্ট প্রথম ভারত শাসন আইন প্রবর্তন করেন। ১৮৬৯ খ্রিস্টাব্দে সিরাজগঞ্জ পৌরসভা স্থাপিত হয়, যার প্রথম চেয়ারম্যান মিঃ ট্রেসষ্ট্রো। শুরুতে সিরাজগঞ্জ পৌরসভা ‘‘গ’’ শ্রেণীর হলেও ১৯৯২ সালে ১৫টি ওয়ার্ড নিয়ে ক শ্রেণীর পৌরসভায় উন্নতি হয়। যার আয়তন ২৮.৪৯ বর্গ কিলোমিটার। যদিও যমুনা নদীর করাল গ্রাসে বারবার বিধ্বস্ত হয়েছে এ শহর, তবুও এর সৌন্দর্যটুকু কমে নাই। গ্রীষ্মের বিকাল বেলায় নদীর তীর এ শহর বাসীর কাছে যেন হয়ে উঠে এক মিলন মেলায়। বর্তমানে এ পৌরসভার পৌর পিতা হিসাবে আছেন মোঃ মোকাদ্দেছ আলী ‍- মেয়র। এই পৌরসভার মধ্য দিয়ে প্রবাহিত হয়েছে কাটাখালী। যা অত্র পৌরসভার যাবতীয় গ্লানী ধুয়ে-মুছে বের করে নিয়ে যায় বাহিরে। ঠিক তারই উপর দিয়ে ব্রিটিশ নির্মাণ করেছেন এক অপূর্ব শৈল্পীক ব্রীজ যার নাম ইলিয়াট ব্রীজ। তাছাড়া নির্মিত হয়েছে টুকু ব্রীজ-১, টুকু ব্রীজ-২ যা শহরের এপার ওপার জনসাধারণ মধ্যে গড়ে তুলেছে সেতুর বন্ধন। ইহা ছাড়া কবিতায় ও সাহিত্যে অমর কৃতি স্পাপন করেছেন সৈয়দ ইসমাইল হোসেন সিরাজী ও অংকের যাদুকর যাদব চক্রবর্তী। প্রখ্যাত রাজনীতিবিদ মওলানা ভাষানীর জন্ম কিন্তু এ শহরের ফুলবাড়ী গ্রামে ব্রিটিশ ঔপনিবেশিক পরাধীনতার শৃংখলা মুক্ত করার আন্দোলন থেকে শুরু করে বাংলাদেশের স্বাধীনতা সংগ্রামের নেতৃত্বদানকারী সিরাজগঞ্জের অনেক কৃতি সন্তানের নাম ইতিহাসের পাতায় স্বর্ণাক্ষরে লেখা রয়েছে। তন্মধ্যে উল্লেখযোগ্য হলেন যারা অবিভক্ত বাংলার কৃতি সন্তান বৃটিশ পার্লামেন্টের সদস্য (এম.এস.এ) ও তদানীন্তন পাকিস্তানের শিল্প ও প্রাকৃতিক সম্পদ মন্ত্রী মরহুম আব্দুল্লাহ আল-মাহমুদ, বিশিষ্ট রাজনীতিবিদ ক্যাপ্টেন এম. এ মুনসুর আলী, মওলানা আব্দুর রশিদ তর্কবাগীশ গোলাম রসুল হিলালী সৈয়দ আকবর আলী, নজিবর রহমান সাহিত্য রত্ন, রজনী কান্ত সেন, ও মোহাম্মদ বরকতুউল্লাহ সহ অনেক বহুমুখী প্রতিভাধর ও স্বনামধন্য গুনী ব্যক্তিবর্গের পবিত্র জন্মস্থান এ সিরাজগঞ্জ। সিরাজগঞ্জ রাজধানী ঢাকা থেকে উত্তর-পশ্চিমে, রাজশাহী থেকে উত্তর-পূর্বে এবং বগুড়া থেকে দক্ষিণ-পূর্বে, ২৪º২২΄ উত্তর অক্ষাংশ থেকে ২৪º৩৭΄ উত্তর অক্ষাংশ পর্যন্ত এবং ৮৯º৩৬΄ পূর্ব দ্রাঘিমাংশ থেকে ৮৯º৪৭΄ দ্রাঘিমাংশে অবস্থিত। এর মোট আয়তন ২৮.৪৯ বর্গকিলোমিটার। মোট আয়তন: সিরাজগঞ্জ পৌরসভার আয়তন ২৮.৪৯ বর্গকিলোমিটার। যা ১৫টি ওয়ার্ডে বিভক্ত। মোট জনসংখ্যা: ৪০০০০০+ জন। সিরাজগঞ্জ পৌরসভায় ১৫টি ওয়ার্ড এবং ৫২টি মহল্লা রয়েছে। ওয়ার্ডঃ ১৫টি গুরুত্বপূর্ণ সড়ক সমূহঃ সিরাজগঞ্জ পৌরসভায় ৫২টি মহল্লা রয়েছে। তার মধ্যে কয়েকটি হলো: মাছুমপুর মাহমুদপুর দিয়ারধানগড়া মোক্তারপাড়া সয়াধানগড়া সয়াগোবিন্দ পুরান ভাঙ্গাবাড়ি নতুন ভাঙ্গাবাড়ি কাঠেরপুল জুবলী বাগান লেন আরশি নগর রহমতগঞ্জ শহীদগঞ্জ ফুলবাড়ী ধানগড়া রাণীগ্রাম জানপুর কোবদাসপাড়া গয়লা গোসালা আমলাপাড়া কুশাহাটা একডালা দত্তবাড়ি হোসেনপুর ধানবান্ধী মিরপুর চররায়পুর মালশাপাড়া প্রাচীনকাল থেকেই শিক্ষা, সংস্কৃতিতে সিরাজগঞ্জ অনেক গুরুত্বপূর্ণ ভূমিকা পালন করে আসছে, সিরাজগঞ্জ বাংলাদেশের নিরক্ষরমুক্ত ৭টি জেলার মধ্যে একটি এবং দেশের ৬৪টি জেলার মধ্যে শিক্ষার হারে ৫ স্থানে রয়েছে। শিক্ষার হার:৯৮.৯% শিক্ষা প্রতিষ্ঠান: উল্লেখযোগ্য শিক্ষা প্রতিষ্ঠানঃ এছাড়া সরকারি, বেসরকারি আরও অনেক শিক্ষা প্রতিষ্ঠান আছে। সিরাজগঞ্জ শহরকে একসময় কলকাতা ও নারায়ণগঞ্জ এর সমতুল্য পাট ব্যবসা কেন্দ্র হিসেবে গণ্য করা হতো। বর্তমানে এটি পাট ব্যবসার একটি প্রধান কেন্দ্র। এখানকার পাটকলগুলো তদানীন্তন বাংলা প্রদেশের প্রথম দিককার পাটকলের মধ্যে পড়ে। বর্তমান সিরাজগঞ্জ শহর ব্যাবসা-প্রতিষ্ঠান কেন্দ্রীক হলে ও যমুনা নদীতে সেতু নির্মাণ হওয়ার পরে শহর এবং শহরতলীতে ফ্লাওয়ারমিল, ফিড, সিমেন্ট, স্পিনিং, টেক্সটাইল, রাইচমিল, তাঁত ইত্যাদি শিল্পপ্রতিষ্ঠান গড়ে উঠেছে। বাংলাদেশের জাতীয় জুটমিল শহরের রায়পুরে অবস্থিত। শহরের হোসেনপুর, সারঘাটে অসংখ্য ফ্লাওয়ার মিল, রাইচমিল, বেকারি শিল্প প্রতিষ্ঠান রয়েছে। এছাড়া ও পৌরসভা এবং পার্শ্ববর্তী ইউনিয়নের ৪০০ একর জমির ওপর দেশের সবথেকে বড় বিসিক শিল্প পার্ক নির্মাণাধীন রয়েছে। সিরাজগঞ্জ ইকোনমিক জোন সিরাজগঞ্জ শহরে সরকারি বেসরকারি অনেকগুলো হাসপাতাল/ক্লিনিক আছে। শহরে ১টি সরকারি মেডিকেল কলেজ ও ১টি বেসরকারি মেডিকেল কলেজ রয়েছে। শহীদ এম. মনসুর আলী মেডিকেল কলেজ নর্থ বেঙ্গল মেডিকেল কলেজ বঙ্গমাতা শেখ ফজিলাতুন্নেছা মুজিব জেনারেল হাসপাতাল আরবান হাসপাতাল (নগর স্বাস্থকেন্দ্র) ৪টি সিরাজগঞ্জ শহরে অনেকগুলো বেসরকারি হাসপাতাল ও ক্লিনিক রয়েছে। এছাড়াও আরও বেশ কিছু সরকারি বেসরকারি হাসপাতাল ও ক্লিনিক রয়েছে। সিরাজগঞ্জ শহর এবং শহরতলীতে বেশ কিছু ঐতিহাসিক স্থাপনা এবং দর্শনীয় স্থান রয়েছে। উল্লেখযোগ্য কিছু স্থান/স্থাপনা সিরাজগঞ্জ শহর থেকে ঢাকা,চট্টগ্রাম,রাজশাহী সহ দেশের বিভিন্ন জেলার যোগাযোগ ব্যবস্থা আছে। সিরাজগঞ্জ শহরে ০২টি বাস টার্মিনাল রয়েছে। এম এ মতিন পৌর বাস টার্মিনাল মিরপুর বাস টার্মিনাল এম এ মতিন বাস টার্মিনালটি জেলা এবং শহরের প্রধান ও বৃহৎ বাস টার্মিনাল। সিরাজগঞ্জের অভ্যন্তরীণ সহ দেশের বিভিন্ন আন্তঃনগর রুটে দৈনিক ৫ শতাধিক বাস এই টার্মিনাল থেকে ছেড়ে যায়। সিরাজগঞ্জ থেকে বিভাগীয় শহরের দুরত্ব- সিরাজগঞ্জ শহর থেকে জেলার ৭টি উপজেলা এবং ৩টি থানায় খুব সহজে সড়ক পথে পৌছানো যায়। সিরাজগঞ্জ সদর থেকে চৌহালি উপজেলা উপজেলা ব্যাতিত সব উপজেলার সাথে সড়ক যোগাযোগ ব্যবস্থা আছে। নদী কেন্দ্রিক হওয়ায় চৌহালির সাথে যোগাযোগের মাধ্যম নৌপথ। শহর থেকে এনায়েতপুর নেমে নৌপথে চৌহালি যেতে হয়। যার দুরত্ব প্রায় ৪০/৪৫ কিলোমিটার। এছাড়া সড়ক পথে যমুনা সেতু, টাঙ্গাইল হয়ে প্রায় ৯০ কিলোমিটার ঘুরে চৌহালী সদরে পৌছানো যায়। শহর থেকে ৮টি উপজেলা শহরের দুরত্ব:- জেলা শহর থেকে থানা শহরের দুরত্ব:- সিরাজগঞ্জে থেকে বিভিন্ন জেলা শহরের দুরত্ব- রেল সিটি খ্যাত সিরাজগঞ্জ।উনিশ শতকের গোড়ার দিকে বৃটিশ-ভারত আমলে যমুনা অধ্যুষিত সিরাজগঞ্জ শহরটিকে গড়ে তোলা হয়েছিল রেলসিটি হিসেবেই। শহরের বুক চিরে বের হওয়া দু’টি রেলসড়ক যমুনার তীরে গিয়ে শেষ হয়। শহরের মাঝখানে ছিল রায়পুর, সিরাজগঞ্জ বাজার, সিরাজগঞ্জ ঘাট ও বাহিরগোলা চারটি রেলওয়ে স্টেশন। কালের বিবর্তনে হারিয়ে গেছে সিরাজগঞ্জ ঘাট রেলওয়ে স্টেশন ও বাহিরগোলা রেলওয়ে স্টেশন। বর্তমানে সিরাজগঞ্জ বাজার রেলওয়ে স্টেশন ও রায়পুর রেলওয়ে স্টেশন এ একটি মাত্র আন্তঃনগর সিরাজগঞ্জ এক্সপ্রেস ট্রেন সিরাজগঞ্জ-ঢাকা রুটে চলাচল করে। জাতীয় পত্রিকা ছাড়াও সিরাজগঞ্জ থেকে বেশ কিছু পত্রিকা প্রকাশিত হয়। উল্লেখযোগ্য বাংলা দৈনিক পত্রিকাগুলোর মধ্যে রয়েছে দৈনিক যমুনা প্রবাহ, দৈনিক আজকের সিরাজগঞ্জ, কলম সৈনিক, রাঙা সকাল, দৈনিক যুগের কথা, দৈনিক সিরাজগঞ্জ কণ্ঠ, আমাদের সিরাজগঞ্জ ইত্যাদি। "এক নজরে সিরাজগঞ্জ পৌরসভা"। sirajganj.gov.bd। সংগ্রহের তারিখ ১৭ এপ্রিল ২০২০।  পৌরসভার ওয়েবসাইট